
2013 M. LIETUVA PIRMININKAUS ES TARYBAI

2013 m. kovo 13 d. pranešimas VIR
Valstybės valdymo ir savivaldybių komitetas pasiūlė tobulinti teisės aktus, reglamentuojančius savivaldybių pajamų nustatymą ir funkcijų finansavimą
Valstybės valdymo ir savivaldybių komitetas (toliau - Komitetas) šiandien posėdyje svarstė Lietuvos savivaldybių asociacijos kreipimąsi „Dėl savivaldybių biudžetų pajamų nustatymo metodikos, biudžeto sandaros, vietos savivaldos, piniginės socialinės paramos nepasiturintiems gyventojams, švietimo ir transporto lengvatų įstatymų pakeitimų iniciavimo“, kuriame teikiami Lietuvos savivaldybių asociacijos siūlymai svarstyti įstatymų pataisas, kurias priėmus, manoma, būtų padidintas savivaldybių finansinis ir ekonominis savarankiškumas ir greičiau sumažinti savivaldybių pradelsti kreditiniai įsipareigojimai.
Komitetas pritarė, kad siekiant spręsti savivaldybėms nustatytų funkcijų finansavimo problemas, sumažinti savivaldybių pradelstus kreditinius įsipareigojimus ir didinti savivaldybių finansinį ir ekonominį savarankiškumą, tikslinga ieškoti ir taikyti įvairias priemones, tame skaičiuje ir keisti esamą teisinį reguliavimą, todėl pasiūlė Biudžeto ir finansų komitetui tobulinti teisės aktus, reglamentuojančius savivaldybių pajamų nustatymą ir funkcijų finansavimą.

